Diari Oficial de la Generalitat Valenciana


Sumari del DOGV 6262, del 07-05-2010 (2010/5134)

Convocatòria d'Assemblea General ordinària.
-------------------------------------------

### Dades del document

Número de DOGV
:   6262

Data del DOGV
:   07-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5134


Organisme emissor
:   Caixa Rural Torrent, COOP V. Crèd.

Tipus de document
:   Convocatòria

Convocatòria d'Assemblea General ordinària. [2010/5134]  
En virtut del que ha acordat el Consell Rector, en sessió del dia 29 d'abril d'enguany, es convoquen tots els socis de Caixa Rural Torrent Cooperativa de Crèdit Valencià a l'Assemblea General ordinària, que tindrà lloc el dimarts dia 1 de juny de 2010, a les 18.00 hores en primera convocatòria i a les 18.30 hores en segona convocatòria, a la sala d'actes de l'Auditori de Torrent, siti a Torrent, carrer de Vicent Pallardó, número 25, d'acord amb el següent  
Orde del dia  
1r Informe de presidència i direcció general.  
2n Examinar la gestió social. Aprovar, si escau, els comptes anuals de l'exercici 2009 i l'informe de gestió.  
3r Acordar la distribució dels excedents.  
4t Pla d'inversions i despeses de la Reserva de Formació i Promoció Cooperativa per a l'exercici en curs, i la liquidació del pressupost de l'exercici anterior.  
5é Autoritzar el Consell rector per a aplicar provisionalment i proporcionalment el pla d'inversions i despeses de la Reserva de Formació i Promoció Cooperativa de 2010, en els mesos que transcórreguen de l'any 2011 fins que l'Assemblea General aprove el corresponent pla de l'any 2011.  
6é Fixar el tipus d'interés per a la retribució de les aportacions voluntàries incorporades al capital social, i facultar el Consell Rector per a anticipar el pagament de la retribució de les aportacions voluntàries incorporades al capital social corresponents a l'exercici 2010.  
7é Constitució del grup cooperatiu consolidable d'entitats financeres Caixes Rurals del Mediterrani, CRM, del qual és entitat capçalera la Caixa Rural del Mediterrani, Ruralcaixa, S. Coop. de Crèdit; incorporació a aquest de la Caixa en la seua condició d'entitat fundadora, i aprovació, si és procedent, del document contractual de constitució de l'esmentat grup cooperatiu a subscriure per les entitats fundadores, així com perquè el Consell Rector puga completar, adequar o esmenar el text del contracte en la mesura que siga necessari per a poder complir les indicacions o objeccions que puga formalitzar a aquest text, de forma verbal o escrita, l'organisme o els organismes que puguen haver d'autoritzar-lo. Demanar l'acord per a participar en la creació i/o adhesió a un Sistema Institucional de Protecció (SIP), amb altres cooperatives de crèdit, delegant en el Consell Rector per a dur a terme l'acord.  
8é Modificació dels articles 38 i 44 dels estatuts socials sobre Adopció d'acords i sobre composició del Consell Rector respectivament. Inclusió de disposició transitòria.  
9é Informació i aprovació, si escau, de la proposta de modificació d'estatuts socials, incorporant-hi un nou capítol titulat Del grup cooperatiu Caixes Rurals del Mediterrani, CRM, i de l'entitat capçalera, que contindrà quatre nous articles, números 61 a 64, ambdós inclusivament, referits a Integració en el grup i règim jurídic; Funcions de l'entitat capçalera en matèria de solvència i liquiditat; Competències delegades per la Caixa en l'entitat capçalera i Fons Central d'Intercooperació. Renumeració dels actuals articles 61 i 62, que constituïxen l'actual capítol VI, que sense cap alteració en l'actual redacció passaran a ser els ara assenyalats amb els números 65 i 66 del capítol VII, i renumeració de l'actual article 63, que constituïx l'actual capítol VII, que sense cap alteració en l'actual redacció passarà a ser l'assenyalat amb el número 67 del capítol VIII.   
10é Autorització expressa al Consell Rector perquè, per si mateix, puga completar, adequar, esmenar el text estatutari aprovat, en la mesura necessària per a poder complir les indicacions o esmenar les objeccions que puga formular a aquest text, de forma verbal o escrita, l'organisme autoritzador de la modificació estatutària o dels registres competents per tal d'aconseguir l'autorització, qualificació i inscripció definitiva d'aquest.  
11é Suggeriments i preguntes.  
12é Designació de dos socis per a l'aprovació de l'acta de l'Assemblea General.  
Nota: d'acord amb el que disposa la Llei de Cooperatives de la Comunitat Valenciana, els comptes anuals, l'informe de gestió, el d'auditoria i la resta de documents sobre els quals ha de decidir l'Assemblea es troben a disposició dels socis al domicili social i a les oficines operatives, on podran ser consultats, de 10.00 a 12.00 hores, els dies laborables, des de la publicació de la convocatòria de l'Assemblea General fins que aquesta se celebre. Els socis que ho sol·liciten per escrit tindran dret a rebre gratuïtament còpia d'aquests documents amb antelació a la celebració de l'Assemblea.   
Torrent, 29 d'abril de 2010.- El president del Consell Rector: Gerardo José Puchol Cervera.